b'\n_START_ARTICLE_\nAcetilbromid\n_START_SECTION_\nUgotovitve nevarnih lastnosti\n_START_PARAGRAPH_\nHlapi mo\xc4\x8dno dra\xc5\xbeijo o\xc4\x8di, ko\xc5\xbeo in dihalne poti. Stik s teko\xc4\x8dino povzro\xc4\x8da mo\xc4\x8dno dra\xc5\xbeenje o\xc4\x8di in ko\xc5\xbee.\n_START_SECTION_\nUkrepi za prvo pomo\xc4\x8d\n_START_PARAGRAPH_\nPo vdihavanju je treba dovajati sve\xc5\xbe zrak ali kisik. V primeru nezavesti damo bolnika v ustrezen polo\xc5\xbeaj in med prevozom poskrbimo za stabilno lego. Po stiku s ko\xc5\xbeo prizadeto mesto izpiramo z obilo vode, kontaminirano obleko je treba takoj odstraniti. \xc4\x8ce pride du\xc5\xa1ikova kislina v stik z o\xc4\x8dmi, o\xc4\x8di izpiramo z veliko vode vsaj 10 minut z odprtimi vekami. Po zau\xc5\xbeitju naj ponesre\xc4\x8denec pije veliko vode, ne smemo pa izzivati bruhanja. V vseh primerih je potrebna takoj\xc5\xa1nja zdravni\xc5\xa1ka pomo\xc4\x8d.\n_START_SECTION_\nUkrepi ob po\xc5\xbearu\n_START_PARAGRAPH_\nV primeru po\xc5\xbeara so primerna gasilna sredstva ogljikov dioksid, gasilni prah, suh pesek. Vode in pene ne sme uporabljati zaradi nevarne silovite reakcije. Nevarnost spontane reakcije je v primeru, \xc4\x8de pride voda v posodo. Pri gorenju nastaja dra\xc5\xbee\xc4\x8d in strupen plin.Gasilci morajo nositi ustrezno za\xc5\xa1\xc4\x8ditno opremo (kislinsko odporna obleka, dihalni aparat z lastnim dotokom zraka).\n_START_SECTION_\nUkrepi ob nezgodnih izpustih\n_START_PARAGRAPH_\nOb nezgodnem izpustu je treba prepre\xc4\x8diti stik oseb s spojino ter vdihavanje hlapov/aerosolov. Zagotoviti je treba dotok sve\xc5\xbeega zraka v prostor. Z okoljevarstvenega vidika moramo prepre\xc4\x8diti pronicanje v kanalizacijo, jame in kleti. Teko\xc4\x8dina acetil bromida po izpustu pre\xc4\x8drpamo v ozna\xc4\x8dene vsebnike, preostanek posujemo z adsorbirnim sredstvom (mletim apnencem)in mehansko prenesemo v ozna\xc4\x8dene vsebnike.\n_START_SECTION_\nRavnanje z nevarno snovjo in skladi\xc5\xa1\xc4\x8denje\n_START_PARAGRAPH_\nSkladi\xc5\xa1\xc4\x8di se jo v hladnih, suhih in dobro prezra\xc4\x8denih prostorih, v tesno zaprtih posodah. Ne skladi\xc5\xa1\xc4\x8diti skupaj z alkalijami, redukcijskimi ali vnetljivimi snovmi. Prepovedano je piti, jesti in hraniti \xc5\xbeive\xc5\xbe v prostorih, kjer se nahaja acetil bromid. Prepre\xc4\x8dimo stik teko\xc4\x8dine z o\xc4\x8dmi, ko\xc5\xbeo in obleko, obleko prepojeno s snovjo takoj zamenjamo, obvezno moramo ustrezno za\xc5\xa1\xc4\x8dititi ko\xc5\xbeo, po delu si umijemo obraz in roke z milom in vodo.\n_START_SECTION_\nFizikalne in kemijske lastnosti\n_START_PARAGRAPH_\nAcetil bromid je brezbarvna teko\xc4\x8dina, ki se na zraku obarva rumeno. Hlapi so te\xc5\xbeji od zraka; ob normalni temperaturi na zraku razvija kade\xc4\x8de hlape.\n_START_SECTION_\nObstojnost in reaktivnost\n_START_PARAGRAPH_\nAcetil bromid je obstojen, \xc4\x8de ga hranimo v ustreznih razmerah. Treba je upo\xc5\xa1tevati, da je segrevanje kisline lahko nevarno.Je jedka teko\xc4\x8dina, ki dose\xc5\xbee plameni\xc5\xa1\xc4\x8de na 71\xc2\xba. Pri segrevanju do razkroja se spro\xc5\xa1\xc4\x8dajo mo\xc4\x8dno jedki in strupeni hlapi karbonilbromida in broma. Acetilbromid silovito reagira v stiku z vlago, paro ali vodo. Pri tem se spro\xc5\xa1\xc4\x8da toplota in nastajajo jedki hlapi vodikovega bromida. Enako reagira z alkoholom. Ob navzo\xc4\x8dnosti vlage mo\xc4\x8dno najeda kovine.\n_START_SECTION_\nToksikolo\xc5\xa1ki podatki\n_START_PARAGRAPH_\nAcetil bromid povzro\xc4\x8da akutno zastrupenost pri zau\xc5\xbeitju. Mo\xc4\x8dno dra\xc5\xbei in razjeda ko\xc5\xbeo, sluznico in o\xc4\x8di. Dolgotrajen stik s ko\xc5\xbeo lahko povzro\xc4\x8di dermatitis.'